Diari Oficial de la Generalitat Valenciana


Sumari del DOGV 3507, del 01-06-1999 (1999/3817)

Convocatòria per proveir en propietat 18 places de Sergents de Bombers per promoció interna.
--------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3817


Data del document
:   07-04-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * lluita contra incendis
    * concurs administratiu
    * administració local

Convocatòria per proveir en propietat 18 places de Sergents de Bombers per promoció interna. [1999/3817]
  
El plenari de l'ajuntament, en sessió de 29 de desembre de 1999, aprovà les següents:
  
Bases que regiran la convocatòria per proveir en propietat 18 places de sergents de bombers per promoció interna.
  
És objecte d'aquestes bases, aprovades pel Plenari de la corporació el dia 29 de desembre de 1998, la provisió en propietat 18 places de sergents de bombers de l'escala d'administració especial, subescala: serveis especials, classe: extinció d'incendis i salvament, grup C de titulació de l'article 25 de la Llei 30/1984, de 2 d'agost, totes elles mitjançant procediment de promoció interna.
  
El procés selectiu serà el de concurs-oposició.
  
Normes generals
  
1. Places màximes a proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
2. Característiques de les places
  
- El sergent dependrà jeràrquicament del comandament directe de l'oficial o suboficial en la unitat operativa que se li assigne.
  
- El sergent és el cap directe d'una dotació que estarà composta per una o unes quantes unitats d'intervenció, d'acord amb els recursos assignats per l'oficial o suboficial.
  
- Per ordre del comandament, assumirà la direcció d'un parc de zona en la unitat operativa que se li assigne en relació a les comeses següents:
  
\* Control de les instal·lacions.
  
\* Control dels recursos tècnics.
  
\* Organització i control dels recursos humans que li siguen assignats pel comandament superior segons la distribució d'aquests per a la major efectivitat en el servei.
  
\* Instrucció del personal al seu comandament segons el coneixement d'equips materials i tècniques d'intervenció.
  
\* Ordenar i controlar la instrucció a impartir pels caporals al seu comandament.
  
- Acudir als sinistres que d'acord amb les seues característiques així ho justifiquen, o a requeriment del comandament superior, assumint, en absència d'aquest, el comandament directe de la realització efectiva de la intervenció.
  
- Emetre informe de les intervencions en què haja estat cap de la dotació, o bé supervisió dels informes emesos pels caporals o bombers al seu comandament.
  
- Emetre proposta de millores als seus superiors en relació al servei.
  
- Substituir al suboficial quan per absència d'aquest li siga ordenat el comandament superior.
  
- Totes aquelles altres comeses que es deriven de la naturalesa i necessitats del servei, en ordre al seu grau jeràrquic dins el cos de bombers.
  
3. Requisits dels aspirants
  
Per ser admesos a aquest procés selectiu per a accés a la funció pública local, serà necessari:
  
a) Posseir la nacionalitat espanyola o, d'acord amb allò que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'ella o la de qualsevol d'aquells estats als que, en virtut de tractats internacionals duts a terme per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
b) Alternativament:
  
- Tenir una antiguitat de al menys deu anys de serveis efectius en l'escala d'administració especial, subescala serveis especials, classe extinció d'incendis i salvament, grup D de titulació a l'Ajuntament de València.
  
- Tenir una antiguitat d'entre cinc i deu anys de serveis efectius en l'escala d'administració especial, subescala serveis especials, classe extinció d'incendis i salvament, grup D de titulació a l'Ajuntament de València i haver realitzat el curs específic de formació previst en la disposició addicional vuitena de la Llei de la Funció Pública Valenciana.
  
- Tenir una antiguitat de dos o més de serveis efectius en l'escala d'administració especial, subescala serveis especials, classe extinció d'incendis i salvament i estar en possessió del títol de Batxiller Superior o equivalent, o en condicions d'obtenir-lo en la data en què acabe el termini de presentació d'instàncies. En tot cas l'equivalència haurà de ser aportada per l'aspirant mitjançant certificació expedida a l'efecte per l'administració competent en cada cas.
  
c) Posseir la capacitat física i psíquica necessària per a la realització de les funcions dels llocs de treball afectats.
  
d) No haver estat separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
4. Manera i termini de presentació d'instàncies
  
Les instàncies sol·licitant prendre part en aquesta convocatòria es dirigiran a la. alcaldessa presidenta de l'Ajuntament de València, es presentaran al Registre General d'entrada d'aquest, o en la manera que determina l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú i es podrà utilitzar la instància model que es facilitarà per l'oficina d'informació municipal, situada ala plaça de l'Ajuntament, 1, planta baixa, durant un termini de 20 dies hàbils comptadors des de l'endemà de la publicació de l'extracte d'aquesta convocatòria al Boletín Oficial del Estado.
  
A la instància s'acompanyarà resguard de l'ingrés bancari en el compte número 063-3101333478 de Bancaixa, efectuat directament o per transferència de l'import drets d'examen , que es fixen en 3.500 pessetes. Podrà acompanyar-se en el seu cas, resguard del gir postal o telegràfic del seu abonament. En aquest resguard haurà de fer-se constar la convocatòria a què correspon l'ingrés.
  
Els esmentats drets d'examen només seran retornats a aquells que no siguen admesos al procediment selectiu, per falta d'algun dels requisits exigits per prendre part en aquest.
  
A la instància s'haurà d'assenyalar el torn per què s'opta, i s'haurà de presentar el currículum on s'enumeraran i detallaran els documents acreditatius dels mèrits valorables en el concurs degudament compulsats i adjuntats en sobre tancat i rubricat per l'interessat, i s'hi haurà d'especificar en el cas dels cursos la denominació d'aquests, durada i si es tracta d'assistència o aprofitament.
  
5. Admissió dels aspirants
  
Per ser admesos a les proves selectives, n'hi haurà prou amb que els aspirants manifesten a les seues instàncies que reuneixen totes i cadascuna de les condicions exigides, referides a la data de finalització del termini de presentació d'instàncies, i que hagen abonat els drets d'examen.
  
Quan expire el termini de presentació d'instàncies, mitjançant resolució de l'alcaldia, en el termini d'un mes, ampliable en els casos previstos en la Llei 30/1994, es declararà aprovada la llista d'aspirants admesos i exclosos, la qual s'adoptarà en atenció a allò declarat pels aspirants i sense perjudici d'allò determinat en la base 10. Aquesta resolució, que es publicarà al Butlletí Oficial de la Província de València, indicarà el termini de 10 dies per a la subsanació de defectes pels aspirants exclosos. Així mateix, en aquest termini es podrà presentar qualsevol reclamació pertinent pels interessats.
  
La publicació d'aquesta resolució serà determinant dels terminis a efectes de possibles impugnacions o recursos.
  
Els errors de fet podran subsanar-se en qualsevol moment, d'ofici o a petició de l'interessat.
  
Si no es produïra reclamació, suggerència o petició de subsanació alguna, la resolució provisional esdevindrà definitiva automàticament. En un altre cas, resoltes les reclamacions i subsanacions, se'n donarà publicitat mitjançant la publicació al BOP o notificant individualment als afectats.
  
6. Tribunal
  
El tribunal cridat a la selecció, estarà integrat pels següents membres, tots ell amb veu i vot:
  
President titular: L'alcaldessa de la corporació.
  
President suplent: El regidor delegat de l'àrea d'administració general o membre de la corporació en qui delegue el president titular.
  
Secretari titular: El secretari general de la corporació.
  
Secretari suplent: El funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: El regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: : El regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: Un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: Un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: Un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: Un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: Un funcionari de carrera d'aquesta corporació, del grup A de titulació.
  
Suplent: Un funcionari de carrera d'aquesta corporació, del grup A de titulació.
  
Titular: Un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Suplent: Un funcionari de carrera d'aquesta corporació, del grup A de titulació, pertanyent a la mateixa àrea de coneixements.
  
Titular: Un representant de l'administració del Consell designat per la Conselleria de presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: Un representant de l'administració del Consell designat per la Conselleria de presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: Un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: Un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la presidència correspondrà ostentar-la al vocal regidor.
  
El nomenament com a membre d'aquest tribunal es farà, per resolució de l'alcaldia o acord de la comissió de govern si el tinguera delegat, i es farà públic amb la llista provisional d'admesos.
  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.
  
Al efectes d'allò establit a l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria tercera de les recollides en aquell, tant respecte de les assistències dels membres del tribunal com dels seus assessors i col·laboradors.
  
Els membres del tribunal, podran ser recusats pels aspirants de conformitat amb allò previst als articles 28 i 29 de la Llei 30/1992.
  
El tribunal podrà estar assistit per titulats especialistes per a la formulació i qualificació de les proves d'aptitud mèdico-intel·lectual.
  
7. Calendari
  
La data, hora i lloc de celebració del primer exercici de les proves selectives s'anunciarà en la publicació de la resolució que aprove la llista d'admesos i exclosos a què es refereix la norma cinquena anterior.
  
Una vegada començades les proves selectives no serà obligatòria la publicació dels successius anuncis de celebració de la resta d'exercicis al Butlletí Oficial de la Província.de València. Aquests anuncis hauran de fer-se públics pel tribunal en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 48, si es tracta d'un nou exercici. Es procurarà que els anuncis s'exposen al tauler d'anuncis del Parc Central del SPEIS.
  
En tot cas des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
  
8. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no presentació d'un aspirant a qualsevol dels exercicis obligatoris, en el moment de ser cridat a qualsevol dels exercicis obligatoris, determinarà automàticament el decaïment dels seu dret a participar en el mateix exercici i en els successius, per la qual cosa quedarà exclòs del procediment selectiu.
  
Es podrà examinar als aspirants afectats per aquestes circumstàncies, sempre que no haja finalitzat la prova corresponent, o si ha finalitzat, quan no es dificulte el desenvolupament de la convocatòria amb perjudici per a l'interés general o de tercers, en cas de força major degudament justificats i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament, serà l'alfabètic i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que tindrà lloc a l'efecte.
  
El tribunal podrà requerir en qualsevol moment als aspirant que acrediten la seua identitat, fi al qual hauran d'anar proveïts del Document Nacional d'Identitat.
  
9. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si els hi haguera, per ordre de puntuació aconseguida, i elevarà aquesta relació a l'organisme competent, remetent així mateix l'acta de l'última sessió, sense que es puga declarar que ha superat aquest procediment selectiu un nombre d'aspirants superior al de places convocades.
  
10. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma tercera d'aquesta convocatòria.
  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es refereix la base 3 que ja hagueren estat provades per obtenir els seu anterior nomenament; hauran de presentar original o fotocòpia compulsada del seu nomenament com a funcionaris de carrera i el títol acadèmic exigit o certificació del curs de formació.
  
Aquells que dins el termini indicat, i llevat cas de força major, no presentaren la documentació, o d'aquesta es deduïra que manquen d'algun dels requisits exigits, no podran ser nomenats funcionaris, donant lloc a la invalidesa de l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en què pogueren haver incorregut per falsedat en la seua instància.
  
En el cas que l'aspirant és exclòs per no presentació o per falsedat en la documentació, el tribunal podrà proposar addicionalment la inclusió, en el mateix nombre que el d'exclosos a aquells que havent superat les proves estiguen fora pel límit establit en la norma primera.
  
Aquells que superen les proves selectives acreditaran els seus coneixements de valencià mitjançant la presentació dels certificats, diplomes o títols que hagen estat homologats per la Generalitat Valenciana. Aquells que no puguen acreditar aquests coneixements quedaran compromesos a la realització dels cursos de perfeccionament que a aquest fi siguen organitzats.
  
11. Nomenament
  
Complits els requisits precedents, s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies comptadors des de l'endemà a aquell que els siga notificat el nomenament.
  
12. Incidències
  
El tribunal queda autoritzat per resoldre els dubtes que es presenten i prendre els acords necessaris per al bon ordre del procés selectiu.
  
13. Normativa i recursos
  
13.1. La convocatòria es regirà en allò no previst en aquestes bases, per la normativa bàsica estatal sobre la Funció Pública continguda en la Llei 30/1984, de 2 d'agost, modificat per la llei 22/1993, de 29 de desembre, en el text refós aprovat per Reial Decret Legislatiu 781/1986, de 18 d'abril; Reial Decret 896/1991, de 7 de juny, Reial Decret 364/1995, de 10 de març, així com per la normativa autonòmica valenciana sobre Funció Pública, Decret 69/1986, de 2 de juny i altres normes reglamentàries.
  
13.2. Contra aquestes bases l'acord aprovatori de les quals és definitiu en la via administrativa podrà interposar-se pels interessats legitimats recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la publicació de l'extracte d'aquests al Boletín Oficial del Estado. Com a requisit previ per a la interposició d'aquest recurs, haurà d'efectuar-se la comunicació prèvia d'aquesta interposició a l'organisme administratiu municipal autor de l'acte, segons exigeix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot allò sense perjudici que puga exercitar-se qualsevol altre recurs o acció procedent.
  
13.3. Contra aquells actes administratius definitius que es deriven de les bases, podran ser interposats pels interessats els escaients recursos en els casos i la manera establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
13.4. Si tinguera entrada "al·legació, suggerència, reclamació o petició de revisió" per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, serà el tribunal qui decidisca sobre aquestes en la sessió següent, i ho ressenyarà en la corresponent acta, tot allò sense perjudici del que estableix aquesta base 13 respecte a la interposició de recursos, que es regirà per les normes generals sobre procediment i règim jurídic de les Administracions Públiques.
  
14. Publicació
  
Aquestes bases es publicaran al BOP i al DOGV i l'anunci de la convocatòria, en extracte, al Boletín Oficial del Estado.
  
Normes específiques
  
1. Qualificació dels exercicis
  
Es qualificaran el primer i segon exercicis com a apte o no apte i el tercer, quart i cinqué fins a un màxim de 10 punts i en seran eliminats els aspirants que aconseguisquen un mínim de 5 punts en cadascun d'ells.
  
El tribunal qualificador queda facultat per a la determinació del nivell mínim exigit per a l'obtenció d'aquestes qualificacions de conformitat amb el sistema de valoració que s'adopte en cada prova.
  
2. Qualificació definitiva
  
La qualificació definitiva dels aspirants que hagueren superat els exercicis en la fase d'oposició, estarà determinada per la suma de les qualificacions parcials.
  
Només seran computats en la fase de concurs els mèrits d'aquells aspirants que hagen superat la fase d'oposició.
  
La valoració final serà la suma de la puntuació obtinguda en cada fase.
  
En els casos d'empat en les qualificacions, es resoldrà a favor de qui tinga millor puntuació en la fase d'oposició.
  
ANNEX I
  
Fase d'oposició
  
1. Primer exercici. De caràcter obligatori i eliminatori.
  
Aptitud mèdico-intel·lectual.
  
I. Test d'aptituds personals. Es realitzarà un o uns quants tests dirigits a valorar les aptituds i actituds de l'aspirant per al desenvolupament del lloc de treball de sergent de bombers. Si es considerara necessari, es procedirà a la realització d'una entrevista personal a tots o alguns dels aspirants.
  
Per al plantejament i correcció de la prova test, així com per a la realització de les entrevistes, en el seu cas, el tribunal estarà necessàriament assistit per al menys un llicenciat en Medicina i un altre en Psicologia, que aplicaran el reconeixement psicotècnic segons allò establit a l'annex III. La qualificació dels exercicis psicotècnics serà d'apte o no apte, i hauran de superar com a mínim els aspirants en el cas dels factors aptitudinals, 4 dels 6 factor a mesurar, i hauran de superar en tots els casos el factor d'agilitat mental.
  
II. Reconeixement mèdic. Es practicarà pel tribunal mèdic que es designe a l'efecte. Es realitzaran tantes proves clíniques, analítiques o complementàries o de qualsevol altra classe com es consideren necessàries per comprovar que l'opositor no està incurs en el quadre d'exclusions que figura a l'annex IV.
  
La qualificació d'aquesta prova serà apte o no apte.
  
2. Segon exercici. De caràcter obligatori i eliminatori.
  
Consistirà en la realització d'una prova pràctica que fixarà el tribunal abans d'iniciar l'exercici i versarà sobre la realització d'un circuit amb l'equip de protecció personal i equip de respiració autònom en les condicions que es fixen, i es procedirà al llarg d'aquest a l'execució d'una actuació de rescat, manipulació d'equip, eines o qualsevol altra actuació pròpia de qualsevol tipus d'intervenció en sinistre.
  
L'equip de respiració estarà carregat a 250 atm. I en finalitzar l'exercici, no haurà d'haver saltat l'alarma de l'equip.
  
La qualificació d'aquesta prova serà d'apte o no apte.
  
3. Tercer exercici. De caràcter obligatori i eliminatori.
  
Consistirà a contestar correctament per escrit un qüestionari de 60 preguntes tipus test, relacionades amb els temes que figuren a l'annex II. Pel tribunal prèviament a la realització de l'exercici, es donarà a conéixer el sistema de penalització.
  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per superar-lo.
  
4. Quart exercici. De caràcter obligatori i eliminatori.
  
Consistirà en la resolució d'un màxim de tres proves pràctiques, relacionades amb els temes que es contemplen a l'annex II i amb les funcions a realitzar pel sergent de bombers.
  
La qualificació final d'aquest exercici serà de 0 a 10 punts obtenint la mitjana aritmètica de les qualificacions atorgades en cada prova, i s'haurà d'aconseguir un mínim de 5 punts per superar-lo
  
No obstant, no es calcularà la mitjana aritmètica en el cas en alguna de les proves s'obtinguera puntuació inferior a 2,5 punts, cas en que serà eliminat automàticament del procés selectiu.
  
Cinqué exercici. De caràcter obligatori i eliminatori.
  
Consistirà en l'exposició oral de les proves pràctiques de l'exercici anterior, i es contestarà a totes aquelles qüestions que siguen plantejades pel tribunal en relació amb l'exposició efectuada i el temari que figura a l'annex II.
  
Aquest exercici es qualificarà de 0 a 10 punts, i en seran eliminats els aspirants que no aconseguisquen un mínim de 5 punts.
  
Fase de concurs
  
En aquesta fase es valoraran els següents mèrits:
  
1. Titulació acadèmica.
  
Fins a un màxim d'1 punt.
  
- Títol de doctor: 1,00 punts.
  
- Carrera universitària superior: 0,75 punts.
  
- Carrera de grau mitjà o diplomat universitari: 0,50 punts.
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.
  
2. Grau personal.
  
S'adjudicarà un màxim d'1 punt per la possessió d'un determinat grau personal consolidat dins la carrera administrativa de la següent manera:
  
- Per posseir un grau personal corresponent al del nivell del lloc de caporal: 1 punt.
  
- Per posseir un grau personal corresponent al del nivell del lloc de bomber: 0,75 punts.
  
3. Antiguitat.
  
Es valorarà fins a un màxim de 4 punts.
  
- Per cada any complet d'antiguitat en categoria de caporal: 0,20 punts.
  
- Per cada any complet d'antiguitat en la categoria de bomber: 0,10 punts.
  
No es computaran les fraccions inferiors a l'any ni aquells serveis que s'hagen prestat simultàniament amb altres també al·legats.
  
4. Cursos.
  
Es valorarà fins a un màxim d'1,5 punts.
  
Només es tindran en compte aquells cursos de formació i de perfeccionament que tinguen relació amb les funcions a realitzar i que hagen estat organitzats per l'Ajuntament de València, Institut Valencià d'Administració Pública, escoles de formació de funcionaris, universitats o altres organismes públics oficials o entitats reconegudes, de la següent manera:
  
 Assistència Aprofitament
  
- Curs de durada de 7 a 15 hores 0,10 0,15
  
- Curs de durada de 16 a 25 hores 0,15 0,20
  
- Curs de durada de 26 a 50 hores 0,20 0,25
  
- Curs de durada de més de 50 hores 0,50 0,75
  
No es valoraran els cursos de formació inicial ni aquells que suposen dispensa de titulació.
  
5. Entrevista personal.
  
Es valorarà fins a un màxim de 2 punts.
  
Es realitzarà davant el tribunal qualificador, i s'hi valorarà i s'hi qualificarà l'aptitud, la idoneïtat, iniciativa i experiència professional de l'aspirant en relació a les funcions a realitzar.
  
Els mèrits al·legats i qualssevol altres dades hauran d'estar referits a la data d'acabament del termini de presentació de les instàncies.
  
En qualsevol moment del procés d'adjudicació podrà recaptar-se formalment dels interessats els aclariments, o, en el seu cas, la documentació addicional que es considere necessària per a la comprovació dels mèrits.
  
L'ordre de prioritat per a l'adjudicació de les places vindrà donat per la major puntuació total obtinguda.
  
ANNEX II
  
Programa
  
Tema 1. La Constitució espanyola. La Corona. Les Corts Generals. El Govern. El poder judicial.
  
Tema 2. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.
  
Tema 3. El municipi. Terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 4. Fonts del dret públic. La Llei: les seues classes. El reglament: les seues classes. Altres fonts del dret administratiu.
  
Tema 5. Principis generals del procediment administratiu. Normes reguladores. Dies i hores hàbil, còmput de terminis. Recepció i registre de documents. Fases del procediment. El silenci administratiu.
  
Tema 6. Teoria de la invalidades de l'acte administratiu. Actes nuls i anul·lables. Validació. Revisió d'ofici. Els recursos administratius. Classes: recurs ordinari, recurs de revisió. El recurs contenciós administratiu.
  
Tema 7. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 8. Hisendes locals. Classificació dels ingressos.
  
Tema 9. Conceptes fonamentals sobre magnituds físiques (força, treball, pressió, temperatura, calor, intensitat de corrent, tensió, etc.)
  
Tema 10. Teoria del foc. Reaccions de combustió. Combustible. Comburente.
  
Tema 11. Classes de foc A, B, C, D. Mètodes d'extinció i agents extintors.
  
Tema 12. Propagació del foc. El fum i els gasos de combustió.
  
Tema 13. Mesures preventives tècniques d'extinció i normes d'actuació en incendi en edifici o establiment segons el seu possible ús (industrial, emmagatzematge, habitatge, etc...)
  
Tema 14. Mesures preventives, tècniques d'extinció i normes d'actuació en incendi de transport de mercaderies perilloses, segons tipus de mercaderies, transport (ferrocarril, vaixell, xarxa viària o carretera) i classificació de l'emergència.
  
Tema 15. Mesures preventives, tècniques d'extinció i normes d'actuació en incendis forestals.
  
Tema 16. Classificació i identificació de les mercaderies perilloses. Núm. ONU. Núm. de perill. Etiquetes de perill. Obtenció d'informació partint de les fitxes d'intervenció davant accidents MM.PP.
  
Tema 17. Normes generals d'actuació front a un líquid inflamable, gasos liquats del petroli, tòxics i corrosius i gasos en recipients a pressió. Actuacions en instal·lacions d'ús radioactiu. Nivells de protecció personal. Distàncies de seguretat. Zones d'intervenció. Control del personal actuant.
  
Tema 18. Elements estructurals d'un edifici. Elements de compartimentació. Elements de comunicació vertical.
  
Tema 19. Instal·lacions de serveis generals en els edificis (aigua, gas, energia elèctrica, aparells elevadors, aire condicionat, calefacció, etc.)
  
Tema 20. Patologia de l'edificació (esquerdes, fissures, etc.) Actuacions preventives: apuntalaments, enderrocaments, etc.
  
Tema 21. Acció del foc sobre elements estructurals (pilars, bigues, cintres, forjats, etc.) segons tipus de materials (maçoneria, fusta, metàl\*lic, formigó armat, etc...)
  
Tema 22. Normativa de protecció contra incendis en edificis. (Norma Bàsica NBE-CPI 96, Ordenança Municipal OMPI 95). Conceptes fonamentals.
  
Tema 23. Instal·lacions de protecció contra incendis en els edificis (reglament d'instal·lacions de protecció contra incendis. Reial Decret 1942/1993).
  
Tema 24. Pla d'autoprotecció. Documents de què consta. Conceptes fonamentals.
  
Tema 25. Vehicles del serveis contra incendis. Tipus. Funcions i camps d'aplicació. Principals components de cada tipus de vehicle.
  
Tema 26. Equips personals especials. Peces de protecció: equip professional de treball, equip personal d'intervenció, vestits d'aproximació i penetració al foc, vestits de protecció química, equips de protecció respiratòria: aparells que depenen de l'atmosfera ambient, aparells independents de l'atmosfera ambient, compressors d'aire respirable: fixos, portàtils i arrossegables amb equip de mànega.
  
Tema 27. Elements per a instal·lacions hidràuliques: bombes de vehicle, motobombes, turbobombes, electrobomba. Elements d'aspiració. Elements d'impulsió. Peces d'acoblament. Hidratants, columnes seques, BIE'S. Llances Escumes: tipus, elements per producció d'escuma.
  
Tema 28. Equips d'il·luminació i senyalització. Grups electrògens (fixos, portàtils, arrossegables). Equips d'il·luminació. Equips de senyalització.
  
Tema 29. Equips especials de mercaderies perilloses: equips tapafugues. Equips de transvasament i recuperació. Accessoris. Útils i eines diverses del servei.
  
Tema 30. Aparells de mesurament. Aparells de detecció de gasos: tubs colormètrics, exposímetres, detectors combinats i d'altres gasos. Mesuradors de radioactivitat: detectors de radiacions, dosímetres.
  
Tema 31. Aparells d'alarma personal. Termografia: detectors de punts calents, càmeres de visió tèrmica. Equips de comunicació personal.
  
Tema 32. Materials de rescat. Equips de desencarcel·lació: pinces, cisalles, cilindres, etc. Equips de força: tracció, elevació, tall.
  
Tema 33. Material per a evacuació: cordes, nusos, arnesos descensors, mànegues d'evacuació, matalaf inflable. Material per a apuntalaments, desenrunament i protecció de façanes. Equips de rescat en pous, muntanya, etc. Equips de salvament aquàtic.
  
Tema 34. Organització del salvament i rescat. Criteris generals. Autoprotecció. Classificació d'urgències segons patologies. Embalatge d'accidentats: immobilització i material d'arreplegament i transport. Portada en llitera. Posicions d'espera i transport segons patologia.
  
Tema 35. Recuperació càrdio-respiratòria. Criteris generals. Desincarderació: amputació traumàtica, aixafaments. Principis d'actuació sanitària en primers auxilis. Cremades: classificació segons agent causal, primers auxilis, material d'autoprotecció.
  
Tema 36. Configuració del terme municipal. Vies principals de circulació. Barris. Pedanies. Edificis singulars.
  
Tema 37. Serveis bàsics municipals. Metro. Aigua. Gas. Electricitat. Telèfon. Clavegueram. Transports.
  
Tema 38. El comandament. Característiques del comandament. Funcions fonamentals del comandament.
  
Tema 39. La responsabilitat. Responsabilitat i delegació.
  
Tema 40. La motivació. Tipus de motivació. Resultats de la motivació.
  
ANNEX III
  
Descripció dels factors a mesurar en el procés de selecció:
  
I. Aptituds mentals.
  
Raonament verbal: Com el seu nom indica constitueix una mesura de l'aptitud per comprendre conceptes, expressats mitjançant la paraula. Aprecia més la capacitat per abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que en moltes tasques, existeix relació positiva entre el nivell de responsabilitat que tenen assignat i el grau de profunditat amb que han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per raonar amb paraules no és idèntica a l'habilitat per raonar amb figures, el test de raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: És una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per concentrar-se en tasques la característica principal de les quals és la rapidesa perceptiva, junt a l'atenció continuada.
  
Agilitat mental: Capacitat per comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: Capacitat per recordar situacions mitjançant el sentit de la vista.
  
Característiques del test aptitudinal:
  
Puntuacions decils- Nivells uniformes aconsellables:
  
- Raonament verbal 3,50
  
- Raonament abstracte 3,50
  
- Rapidesa i precisió perceptiva 3,50
  
- Atenció i resistència a la fatiga 3,50
  
- Agilitat mental 3,50
  
- Memòria visual 4,00
  
II. Personalitat.
  
Sentit de la disciplina i de l'autoritat. Conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa. Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals enutjoses.
  
Seguretat en ell mateix: Fermesa personal.
  
Capacitat pràctica i realista. La confiança en ell mateix i la seua capacitat per tractar amb coses és madura i poc ansiosa; és flexible i segura.
  
Desenvolupament de conductes cooperatives.
  
Capacitat d'integració en el grup. Grau en què les persones s'ajuden entre elles i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emocions. Persona amb molt de control de les seues emocions i de la seua conducta en general. Acurada i oberta a allò social. Evidencia allò que comunalment es coneix com a respecte a ell mateix, té en compte la reputació social.
  
Serenitat: Persona assossegada, relaxada i tranquil·la.
  
Capacitat empàtica i de maneig de la relació interpersonal. Persona socialment desimbolta, no inhibida, amb bona capacitat per aconseguir i mantenir contactes personals.
  
Neutralitat efectiva en l'exercici professional. Persona responsable i organitzada, els seus objectius es troben dins la normativa social. Fa el que socialment és correcte, seguint estrictament les normes. Fa el que és acceptat i idoni.
  
Capacitat d'automotivació. Capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'entrega a ella.
  
Característiques del test actitudinal:
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:
  
1. Auto-control.
  
2. Serenitat.
  
3. Capacitat empàtica i de maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes cooperatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment referenciats.
  
La qualificació d'aquesta prova serà d'apte o no apte, i haurà de superar com a mínim l'aspirant, en el cas dels factors aptitudinals, 4 dels 6 factors a mesurar, i haurà de superar en tots els casos el factor d'agilitat mental.
  
ANNEX IV
  
Quadre d'exclusions mèdiques
  
1. Obesitat o primesa manifesta que dificulten o incapaciten per al desenvolupament del lloc de treball.
  
2. Ull i visió
  
2.1. Agudesa visual amb o sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre 1000 i 3000 hertzs a 45 decibels o de 4000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial malament controlada que no haurà de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a judici del tribunal mèdic es podrà repetir la prova quan concorren circumstàncies que així ho aconsellen.
  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La broncopatia obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques.
  
Intoxicacions cròniques. Hemopaties greus.